
Latvijas Republikas
Saeimas Mandātu, ētikas un 
iesniegumu komisijai 
Paziņošanai eAdresē     

Par informācijs sniegšanu

Iekšlietu ministrijas Informācijas centrā (turpmāk – Informācijas centrs) ir saņemts un izskatīts Latvijas Republikas Saeimas Mandātu, ētikas un iesniegumu komisijas 2026. gada 5. oktobra pieprasījums sniegt ziņas par Saeimas deputātu sodāmību.
Darām zināmu, ka saskaņā ar Informācijas centra pārziņā esošās valsts informācijas sistēmas “Sodu reģistrs” rīcībā esošajām ziņām un atsaucoties uz Informācijas centra 2023. gada 1. novembra vēstuli Nr. 14-11-3/9300/23, laika periodā no 2026. gada 31. augusta līdz 2026. gada 25. oktobrim administratīvi sodīti ir šādi Saeimas deputāti:

1. Andris Bērziņš:
	Valsts policijas Rīgas reģiona pārvaldes Kārtības policijas pārvaldes Atļauju sistēmas nodaļā 2026. gada 25. septembrī pieņemts lēmums par izdarītu pārkāpumu pēc Ieroču aprites  likuma 98. panta trešās daļas (Par šaujamieroča, salūtieroča (akustiskā ieroča), lielas enerģijas pneimatiskā ieroča, šaujamieroča maināmās būtiskās sastāvdaļas, šāviena trokšņa slāpētāja (klusinātāja) vai šaujamieroča vai salūtieroča (akustiskā ieroča) munīcijas vai munīcijas sastāvdaļas aprites noteikumu pārkāpšanu, ko izdarījusi persona, kurai ir attiecīgā ieroču atļauja,). Piemērots naudas sods. Lēmums stājies spēkā 2026. gada 14. oktobrī.

2. Artūrs Butāns:
	Valsts policijas Kurzemes reģiona pārvaldes Kārtības policijas biroja Resursu un krīzes vadības nodaļā 2026. gada 11. septembrī pieņemts lēmums par izdarītu pārkāpumu pēc Ceļu satiksmes likuma 55. panta septītās daļas (Par atļautā braukšanas ātruma pārsniegšanu no 21 kilometra stundā līdz 30 kilometriem stundā ar mopēdiem, motocikliem, tricikliem, kvadricikliem, vieglajiem automobiļiem un kravas automobiļiem, kuru pilna masa nepārsniedz 7,5 tonnas). Piemērots naudas sods. Lēmums stājies spēkā 2026. gada 30. septembrī.

3. Jekaterina Drelinga:
3.1. Valsts policijas Latgales reģiona pārvaldes Dienvidlatgales iecirkņa Reaģēšanas nodaļas 2. grupā 2026. gada 1. septembrī pieņemts lēmums par izdarītu pārkāpumu pēc Ceļu satiksmes likuma 51. panta pirmās daļas 1. punkta (Par transportlīdzekļa vadīšanu, ja nav klāt kāda no šādiem transportlīdzekļa vadītājam nepieciešamajiem dokumentiem: vadītāja apliecības vai personu apliecinoša dokumenta atbilstoši šā likuma 25. panta pirmās daļas 1. punktam). Izteikts brīdinājums. Lēmums stājies spēkā 2026. gada 18. septembrī.
3.2. Valsts policijas Latgales reģiona pārvaldes Dienvidlatgales iecirkņa Reaģēšanas nodaļas 2. grupā 2026. gada 1. septembrī pieņemts lēmums par izdarītu pārkāpumu pēc Ceļu satiksmes likuma 55. panta ceturtās daļas (Par šā panta trešajā daļā paredzēto pārkāpumu, ja tas izdarīts vietā, kura apzīmēta ar 519. vai 555. ceļa zīmi "Apdzīvotas vietas sākums" vai ar 533. ceļa zīmi "Dzīvojamā zona"). Izteikts brīdinājums. Lēmums stājies spēkā 2026. gada 18. septembrī.

4. Juris Jakovins:
	Veselības inspekcijas Vidzemes kontroles nodaļā 2026. gada 7. oktobrī pieņemts lēmums par izdarītu pārkāpumu pēc Ārstniecības likuma 84. panta (Par medicīnisko atzinumu sniegšanas pārkāpumiem vai veselības aprūpes pārkāpumiem). Piemērots naudas sods. Lēmums stājies spēkā 2026. gada 24. oktobrī.

5. Agita Zariņa-Stūre:
	Valsts policijas Vidzemes reģiona pārvaldes Rietumvidzemes iecirkņa Reaģēšanas nodaļas 4. grupā 2026. gada 25. augustā pieņemts lēmums par izdarītu pārkāpumu pēc Ceļu satiksmes likuma 52. panta pirmās daļas (Par braukšanu, ja luksoforā deg aizliedzošais signāls, vai par nepakļaušanos satiksmes regulētāja signālam, vai par braukšanu virzienā, kas ir aizliegts ar satiksmes regulētāja signālu). Piemērots naudas sods. Lēmums stājies spēkā 2026. gada 11. septembrī.

     Vēršam uzmanību, ka sniedzamajā informācijā netiek sniegtas ziņas par Saeimas deputātu administratīvajiem pārkāpumiem, kuriem piemēroti sodi saskaņā Administratīvās atbildības likuma 19. nodaļu “Administratīvā pārkāpuma procesa īpatnības atsevišķās lietu kategorijās”.


Priekšnieks                                                       (*paraksts)                                       Ā. Dzērvāns

*Šis dokuments ir parakstīts ar drošu elektronisko parakstu un satur laika zīmogu.

